Europa Centrală, paralizată de furtuna Darcy. Mersul trenurilor suspendat, iar centrele de vaccinare închise din cauza vremii rele.
Furtuna Darcy a adus 30 de cm de ninsoare în nordul și vestul Germaniei. Un centru de vaccinare din UK a fost închis de vremea rea. În Țările de Jos, rafalele de vânt au atins 90 kmh.
O furtună teribilă de zăpadă a lovit Europa Centrală și de Nord și a adus haos la nemți. Trenurile între Hamburg, Berlin și vestul țării au fost anulate după ce nămeții au acoperit șinele.În orașul Munster, a nins atât de mult încât ambulanțele au rămas blocate, iar transportul în comun a fost oprit. Iar în landul Renania de Nord – Westfalia au avut loc 220 de accidente în doar câteva ore.În Marea Britanie, pentru comitatele Kent, Norfolk și Essex a fost emis cod portocaliu de ninsoare. Un centru de vaccinare a fost închis din cauza condițiilor meteo. Temperaturile au scăzut la minus 10 grade, iar vântul a bătut cu 80 de kilometri pe oră.